Document ID: 32008D0553

KOMISIJOS SPRENDIMAS
2008 m. birželio 30 d.
panaikinantis Sprendimą 2008/377/EB dėl tam tikrų apsaugos priemonių, susijusių su klasikiniu kiaulių maru Vokietijoje
(pranešta dokumentu Nr. C(2008) 3223)
(Tekstas svarbus EEE)
(2008/553/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
kadangi:
(1)
Slovakijoje buvo klasikinio kiaulių maro protrūkių.
(2)
2008 m. gegužės 8 d. priimtas Komisijos sprendimas 2008/377/EB dėl tam tikrų apsaugos priemonių, susijusių su klasikiniu kiaulių maru Slovakijoje (2), kad būtų sustiprintos priemonės, kurių Slovakija ėmėsi pagal 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (3).
(3)
Iš Slovakijos pateiktos informacijos matyti, kad klasikinio kiaulių maro protrūkių nebėra, o epidemiologinio tyrimo rezultatai rodo, kad klasikinis kiaulių maras toliau neplito.
(4)
Todėl Sprendimas 2008/377/EB turėtų būti panaikintas.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2008/377/EB panaikinamas.
2 straipsnis
Šis sprendimas skirtas valstybėms narėms.
Priimta Briuselyje, 2008 m. birželio 30 d.

Labels: 0
3
8
6
18